Tinerii nu se grăbesc să plece din casa părintească. Până la ce vârstă stau românii cu părinții.
52% dintre tinerii cu vârste cuprinse între 18 şi 29 de ani din SUA locuiesc cu părinţii. 41% dintre tinerii români cu vârste cuprinse între 25 şi 34 de ani locuiau în 2019 cu părinţii. Vârsta medie la care tinerii români se mută din casa părinţilor e de 26 de ani.
Un tânăr din doi locuiește cu părinții, în Statele Unite. În total sunt 26.6 milioane de oameni, între 18 și 29 de ani, potrivit CNN. Sunt mai mulți decât în 1930, la Marea Criză.În România, stăm ceva mai bine. Procentul tinerilor care locuiesc cu părinții și au între 25 și 34 de ani este de 41%, conform datelor Eurostat.E şi cazul lui Bogdan, un tânăr de 25 de ani din Timişoara, care spune că există câteva avantaje dacă stai cu părinţii.Bogdan Serediuc, agent de marketing: De exemplu, ajungând acasă părinţii te aşteaptă cu mâncarea caldă, cu hainele curate, cu curăţenia făcută şi atunci îmi oferă o anumită comoditate şi un anumit timp pe care pot să îl investesc în dezvoltarea mea personală.